****************
诗六首:闲人最喜山村住,又赋新词四五章
作者:壮图山人
发表时间:07-1811:19初夏即景
山明水净夏初长,骤雨才停日又狂。
小巷无人争吠犬,村桥有客钓垂杨。
荒芦乱涨三分翠,野韭犹抛一点香。
神笔而今难着意,桃源何必费时光。
一一2019,05,17,18:36
十房湾桥所见
过尽村桥碧柳横,夕阳归客小舟轻。
半篙豆角连堤绿,一水微波逐藕生。
一一2019,07,16,19:11
田间晨见
稻熟才知谷粒肥,清香带露叶间微。
溪声只绕村田涨,惊起银鸥捉对飞。
一一2019,07,17,07:09
步韵和孙先生山游
竹阴深处鸟翩翩,泉涌还生石径边。
寻得浮生今日醉,刘伶何处不如仙。
一一2019,07,17,13:16
[附录]孙迎浩先生原玉:
林下清风舞袖翩,蝉音袅袅入云边。
莫愁暑夏无寻处,野径逍遥半日仙。
山行松下
一
一地松风净碧苔,小溪偏映野花开。
虬枝不欲炎阳至,只遣浓阴遍地来。
二
松下苔生野径荒,蝉声时向白云狂。
清泉石里汩汩出,岭上无风水自凉。
一一2019,07,17,14:35
****************
青山依旧在,几度夕阳红,历代咏山古诗词选,游山玩水时用的上!
作者:有伴陪你读诗词
发表时间:18-05-3117:32优质原创作者
山不在高,有仙则名。